OpenLLM-France/wikimedia huggingface dataset:
# Riera de Sant Jaume

La Riera de Sant Jaume és un curs fluvial entre els municipis de Viladecavalls (Vallès Occidental) i Olesa de Montserrat (Baix Llobregat) a la Serralada Prelitoral Catalana. Neix com a continuació de la Riera de la Torre quan recull diversos torrents a l'alçada de la Pedrera del Mimó, ja sobrepassat el Puig Ventós (Olesa de Montserrat), a l'oest, i la Serra de Collcardús, a l'est. Desemboca a la Riera de Gaià quan forma la Riera del Morral del Molí que desemboca al Llobregat. El seu curs discorre en direcció nord-sud.
És un espai amb una forta activitat humana, ja que discorren per la seva conca les carreteres comarcals B-120 i B-120 i pel seu tram nord l'Autovia C-16 i la via fèrria de la Línia Barcelona-Vallès dels FGC. Degut a la imminència de la construcció del quart cinturó s'ha proposat la construcció d'un nou viaducte que superi i conservi el valor geològic i biològic de la zona

## Geologia

La seva geologia és característica i té un elevat valor didàctic perquè es poden observar pràcticament verticals diverses capes de diferent composició geològica. successions de materials anàlogues des dels Sudets fins al Marroc, altres llocs a Catalunya poden ser les del Figaró. Són característiques la «formació Mediona» (Paleocè) i «Bretxes del Cairat» (Eocè inferior), així com la presència de bandes sedimentàries del Butsandstein, Muschelkalk (Triàsic) i probablement el Keuper (Triàsic) Algunes de les infraestructures que travessen la Riera de Sant Jaume tallen aquestes capes pràcticament verticals, cosa que permet observar i identificar els processos tectònics que originaren el seu relleu.

## Flora

S'ha descrit la presència de poblacions al·lòctones de cervina (Coronopus didymus (L.) Sm. crucíferes), Palo-santo (Diospyros lotus L., ebenàcies) i Te de Mèxic (Chenopodium ambrosioides).

## Referències

* 1 2 Hernández i Cardona, Àngel M. «Flora amenaçada pel Quart Cinturó. I. Tram Abrera-Terrassa». Atxavara, Núm. 15 Homenatge a Pere Montserrat, 2007, pàgs. 91-100 [Consulta: 8 gener 2011].
* ↑ López Blanco, Miguel; Gómez Gras, David «GEOZONA 328 Estació d'Olesa - Riera de St. Jaume». . Generalitat de Catalunya. Departament de Medi Ambient i Habitatge. Direcció General del Medi Natural. Arxivat de l'original el 13 d’abril 2012 [Consulta: 8 gener 2011].

## Bibliografia

* Marzo Carpio, Mariano. El Bundstandstein de los Catalánides: Estratigrafía y procesos sedimentarios (pdf) (en castellà). Universitat de Barcelona, maig 1979 [Consulta: 8 gener 2011].
# Renedo de la Vega

Renedo de la Vega és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 310 | 294 | 247 | 256 |
# Rhipsalis teres

Rhipsalis teres iés una espècie de planta que pertany al gènere Rhipsalis de la família de les cactàcies.

## Descripció

Rhipsalis teres creix de forma epífita o litòfita arbustiva, al principi una mica vertical, posteriorment penjant, tiges molt ramificades i amb un creixement il·limitat. Les tiges són verdes, cilíndriques i llises, i acaben en una arèola composta. Són individuals, alterns o s'uneixen en verticils de tres a sis o més tiges. Tenen de 6 a 9 centímetres de llarg i fan entre 2 i 3 mil·límetres de diàmetre. Les arèoles estan recobertes de llana grisa i ocasionalment amb un o dos pèls.
Les flors de color blanc groguenc apareixen lateralment a les joves tiges. Tenen fins a 12 mil·límetres de llarg i arriben al mateix diàmetre. Els fruits esfèrics deprimits són blancs.

## Distribució

Rhipsalis teres està estesa al sud i sud-est del Brasil.

## Taxonomia

Rhipsalis teres va ser descrita per Ernst Gottlieb von Steudel i publicat a Nomenclator Botanicus. Editio secunda 2: 449. 1841.

### Etimologia

Rhipsalis : epítet grec que significa "cistelleria"
teres: epítet llatí que significa "arrodonit, llis, rodó".

### Sinonímia

* Cactus teres Vell.

## Referències

* ↑ «Rhipsalis teres». Tropicos.org. Missouri Botanical Garden. [Consulta: 16 desembre 2019].
* ↑ A Epítets Botànics
# Rhipsalis neves-armondii

Rhipsalis neves-armondii és una espècie vegetal del gènere Rhipsalis de la família de les cactàcies.

## Descripció

Rhipsalis neves-armondii creix forma epífica o litòfica, és arbustiu amb tiges ricament mesotònics, més o menys verticals, de creixement limitat. Les tiges són de color verd fosc, disposats en verticils tenen un diàmetre de 5 mil·límetres i poden arribar a fer una llargada de fins a 10 centímetres.
Les flors són en forma de roda de color blanc platejat a blanc groguenc apareixen a prop de les puntes dels brots i poden arribar a fer un diàmetre de fins a 4 centímetres. Els fruits són esfèrics i semblants a baies i són rosats.

## Distribució

Rhipsalis neves-armondii és comú als estats brasilers de Rio de Janeiro, São Paulo, Paraná i Santa Catarina.

## Taxonomia

Rhipsalis neves-armondii va ser descrita per Karl Moritz Schumann i publicat a Flora Brasiliensis 4(2): 284. 1890.

### Etimologia

Rhipsalis : epítet grec que significa "cistelleria"
neves-armondii: epítet que homenatja a la brasilera Amaro Ferreira das Neves Armond, directora del Museu Nacional de Brasil.

### Sinonímia

* Rhipsalis novaesii Gürke (1909).

## Referències

* ↑ «Rhipsalis neves-armondii». Tropicos.org. Missouri Botanical Garden. [Consulta: 15 desembre 2019].
* ↑ Urs Eggli, Leonard E. Newton: Etymological Dictionary of Succulent Plant Names. Birkhäuser, 2004, ISBN 3-540-00489-0, S. 166
# Roberto Telch

Roberto Telch (6 de novembre de 1943 - 12 d'octubre de 2014) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1974.

## Referències

* ↑ Clarin.com (castellà)
* ↑ (castellà) San Lorenzo profile
* ↑ (castellà) Otro Futbol profile Arxivat 2007-11-07 a Wayback Machine.
# Richelsdorfita

La richelsdorfita és un mineral de la classe dels arsenats. Rep el seu nom del Districte de Richelsdorf (Alemanya), a on es troba la mina Wilhelm, el lloc on va ser descoberta.

## Característiques

La richelsdorfita és un arsenat de fórmula química Ca₂Cu₅Sb(AsO₄)₄(OH)₆Cl·6H₂O. Va ser aprovada com a espècie vàlida per l'Associació Mineralògica Internacional l'any 1982. Cristal·litza en el sistema monoclínic. La seva duresa a l'escala de Mohs és 2. Es tracta d'una espècie estructuralment relacionada amb el grup de la lavendulana.
Segons la classificació de Nickel-Strunz, la richelsdorfita pertany a «08.DK - Fosfats, etc, amb cations de mida mitjana i gran, (OH, etc.):RO₄ > 1:1 i < 2:1» juntament amb els següents minerals: bariofarmacosiderita, farmacosiderita, natrofarmacosiderita, hidroniofarmacosiderita, farmacoalumita, natrofarmacoalumita, bariofarmacoalumita, burangaïta, dufrenita, natrodufrenita, matioliïta, gayita, kidwel·lita, bleasdaleïta, matulaïta i krasnovita.

## Formació i jaciments

Va ser descoberta l'any 1982 a la mina Wilhelm, a Bauhaus, al districte de Richelsdorf (Hessen, Alemanya). Als territoris de parla catalana ha estat trobada a la mina Amorosa, situada a la localitat de Vilafermosa (Alt Millars), i a la mina José Domingo, a L'Argentera (Baix Camp). Sol trobar-se associada a altres minerals com: duftita, tirolita, atzurita, tetraedrita-tennantita, calcita, galena, brochantita, devil·lina, harmotoma, eritrita, calcofil·lita, cornwallita, strashimirita o barita.

## Referències

* ↑ «Richelsdorfite» (en anglès). Mindat. [Consulta: 15 setembre 2016].
* ↑ Cócera, H.; Menor-Salván, C. and Muñoz-Alvarado, R. «Mineralogía de la concesión San Rafael, Villahermosa del Río, Castellón, España». Acopios, 2010, pàg. 1-51 [Consulta: 1r febrer 2024].
* ↑ «Richelsdorfite from José Domingo Mine, L'Argentera, Baix Camp, Tarragona, Catalonia, Spain». Mindat. [Consulta: 1r febrer 2024].
* ↑ «Richelsdorfite» (en anglès). Handbook of Mineralogy. [Consulta: 15 setembre 2016].
# Rimsdorf

Rimsdorf (en alsacià Rímschdroff) és un municipi francès, situat a la regió del Gran Est, al departament del Baix Rin. L'any 1999 tenia 258 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 242 | 249 | 230 | 253 | 251 | 258 |

## Administració

Llista d'alcaldes :
| Període | Identitat | Partit |
| 2001- | Gilbert Haehnel | |
# Rimuix d'Assíria

Rimuix o Rīmu[š], inscrit $^m$ri-mu-u[š] fou rei d'Assíria vers 1740-1730 aC, potser vers el 1733 aC i per un curt espai de temps de mesos. El seu nom, damnat i incomplet, apareix al final d'una dinastia d'una de les llistes alternatives de reis d'Assíria. Segons aquesta llista, entre aquest rei, el nom del qual sembla que seria Rimush, i el seu predecessor Mut-Ashkur haurien governat 29 anys. No se l'esmenta en la llista tradicional el que fa pensar que el seu regnat fou relativament curt. El següent rei fou Asinum que era net de Shamshi-Adad I i Rimush seria besnet d'aquest rei, potser fill de Mut-Ashkur i és molt possible que Rimush hagués mort després d'un breu regnat (tan breu que ni fou inclòs a les llistes) sense descendència o com a molt amb descendents menors, i l'hauria succeït el que seria el germanastre de Mut-Ashkur, Asinum.

## Inscripcions

* ↑ Fragment de la llista de reis assirisVAT 9812 = KAV 14: 5.

## Referències

* ↑ Otto Schroeder. Keilschrifttexte aus Assur Verschiedenen Inhalts. J. C. Hinrichs, 1920, p. 24.
* ↑ Karen Radner. «Rimu[š]». A: Reallexikon der Assyriologie und Vorderasiatischen Archäologie 11: Prinz, Prinzessin - Samug. Walter de Gruyter, 2008, p. 371.
* ↑ Ulla Koch-Westenholz. Babylonian Liver Omens: The Chapters Manzazu, Padanu, and Pan Takalti of the Babylonian Extispicy Series Mainly from Assurbanipal's Library. Museum Tusculanum, 2000, p. 394.
* ↑ A. K. Grayson. Assyrian Royal Inscriptions, Volume 1. Otto Harrassowitz, 1972, p. 29–30.
| Precedit per: Mut-Ashkur | Rei d'Assíria 1750s ? BC | Succeït per: Asinum |
# Riu Alibori

El riu Alibori és un riu del nord de Benín d'uns 340 km de llargada. Neix prop del poble de Tobré, a la frontera entre els departaments d'Atakora i Donga, i desemboca al riu Níger, prop de Birni-Lafia, després de seguir un recorregut en direcció nord-est. El riu Pako és un dels seus afluents. Està poblat de cocodrils. Dona nom al departament del mateix nom.

## Règim hidrològic

Cabal mitjà mensual de l'Alibori mesurat a l'estació hidrològica de la carretera de Kandi a Banikoara, al voltant dels 2/3 de la zona de captació, mesurada en m³/s.

## Referències

* ↑ Defense Mapping Agency Topographic Center. Sheet 17: Lagos [mapa], 1:2,000,000, Series 2201. (abril 1973)
* ↑ Rand McNally, The New International Atlas, 1993.
* ↑ International Union for Conservation of Nature and Natural Resources. Crocodile Specialist Group. Working Meeting. Crocodiles: Proceedings of the 5th Working Meeting of the Crocodile Specialist Group of the Species Survival Commission of the International Union for Conservation of Nature and Natural Resources Convened at the Florida State Museum, Gainesville, Florida, U.S.A., 12 to 16 August 1980. IUCN, 1982, p. 193. ISBN 978-2-88032-209-0 [Consulta: 30 abril 2012].
* ↑ Monographie Hydrologique du Bassin du Niger
# Rineloricaria longicauda

Rineloricaria longicauda és una espècie de peix de la família dels loricàrids i de l'ordre dels siluriformes que es troba a Sud-amèrica: Rio Grande do Sul.
Els mascles poden assolir els 13,2 cm de longitud total.

## Referències

* ↑ BioLib (anglès)
* 1 2 FishBase (anglès)
# Rineloricaria lima

Rineloricaria lima és una espècie de peix de la família dels loricàrids i de l'ordre dels siluriformes que es troba a Sud-amèrica.

## Referències

* ↑ FishBase (anglès)
# Rineloricaria malabarbai

Rineloricaria malabarbai és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 9,3 cm de longitud total.

## Distribució geogràfica

Es troba al Brasil.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)
# Ritmes (Delaunay)

Ritmes (en francès: Rythmes) és un oli sobre llenç de Robert Delaunay, realitzat l'any 1934.

## Descripció

L'obra es tracta d'una pintura a l'oli sobre llenç amb unes dimensions de 1450 × 1130 centímetres. Forma part de la col·lecció del Centre Georges Pompidou, de Paris.

## Anàlisi

Aquesta pintura mostra unes formes circulars que marquen el retorn de Delaunay a l'orfisme.

## Europeana 280

A l'abril de 2016, la pintura Ritmes va ser seleccionada com una de les deu més grans obres artístiques de França pel projecte Europeana.

## Referències

* ↑ «[http://www.photo.rmn.fr/C.aspx?VP3=SearchResult&IID=2C6NU0AOXIZ3O Rythmes Delaunay Robert (1885-1941), peintre]» (en francès). L'agénce photo. [Consulta: 31 agost 2018].
* ↑ «Rythmes / Robert Delaunay» (en anglès). Europeana Collections. [Consulta: 31 agost 2018].
# Rozoy-Bellevalle

Rozoy-Bellevalle és un municipi francès situat al departament de l'Aisne i a la regió dels Alts de França. L'any 2007 tenia 110 habitants.

## Demografia
### Població

El 2007 la població de fet de Rozoy-Bellevalle era de 110 persones. Hi havia 45 famílies de les quals 12 eren unipersonals (4 homes vivint sols i 8 dones vivint soles), 12 parelles sense fills, 17 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 65 habitatges, 44 eren l'habitatge principal de la família, 16 eren segones residències i 6 estaven desocupats. 62 eren cases i 2 eren apartaments. Dels 44 habitatges principals, 33 estaven ocupats pels seus propietaris, 9 estaven llogats i ocupats pels llogaters i 1 estava cedit a títol gratuït; 2 tenien dues cambres, 7 en tenien tres, 12 en tenien quatre i 22 en tenien cinc o més. 34 habitatges disposaven pel capbaix d'una plaça de pàrquing. A 20 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rozoy-Bellevalle el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 4 |
| 4 | 60 a 64 | 0 |
| 8 | 55 a 59 | 4 |
| 4 | 50 a 54 | 12 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 8 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 4 |
| 4 | 10 a 14 | 4 |
| 0 | 5 a 9 | 8 |
| 0 | 0 a 4 | 8 |

## Economia

El 2007 la població en edat de treballar era de 75 persones, 53 eren actives i 22 eren inactives. De les 53 persones actives 49 estaven ocupades (29 homes i 20 dones) i 4 estaven aturades (1 home i 3 dones). De les 22 persones inactives 12 estaven jubilades, 7 estaven estudiant i 3 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de construcció, 1 d'una empresa de transport, 1 d'una empresa d'hostatgeria i restauració i 1 d'una empresa d'informació i comunicació.
L'any 2000 a Rozoy-Bellevalle hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Rozoy-Bellevalle a l'INSEE.
* Évolution et structure de la population Fitxa amb el detall de dades de Rozoy-Bellevalle a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Riu de Bellestar

El riu de Bellestar és un corrent fluvial de l'Alt Urgell, que neix a uns 1.300 metres, desembocant al riu d'Aravell.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Rolando Chilavert

Rolando Chilavert (22 de maig de 1961) és un exfutbolista paraguaià i posterior entrenador.

## Selecció del Paraguai

Va formar part de l'equip paraguaià a la Copa del Món de 1986.

## Referències

* ↑ «Paraguay's World Cup squad 1986». planetworldcup.com. [Consulta: 16 desembre 2017].
* ↑ Rolando Chilavert a National-Football-Teams.com (anglès)
* ↑ Rolando Chilavert Fitxa i estadístiques a la FIFA
# Rocha Fútbol Club

El Rocha Fútbol Club és un club de futbol uruguaià de la ciutat de Rocha.
Va ser fundat el 1999. El club és el resultat de la fusió de 40 clubs de diverses ciutats del departament de Rocha. És l'únic club de fora de Montevideo que ha jugat a la Copa Libertadores de América. Ascendí per primer cop a la primera divisió el 2003.

## Palmarès

* primera divisió - Torneo Apertura: 1
       2005
* Segona divisió uruguaiana: 1
       2003

## Evolució de l'uniforme

| 1999-03 | 2004–05 | 2006 |

## Referències

* ↑ Homewood, Brian «Few comforts at lowly Uruguayan club Rocha». Reuters, 28-11-2008 [Consulta: 28 novembre 2008].

## Enllaços externs

* Official Fansite (en castellà)
# Rochdale

Rochdale és un poble del districte de Rochdale, Gran Manchester, Anglaterra. Té una població de 110.194 habitants i districte de 216.165. Al Domesday Book (1086) està escrit amb la forma Recedham.

## Referències

* ↑ (anglès)«Rochdale». City Population. [Consulta: 13 juny 2018].
* ↑ (anglès)«Rochdale». City Population. [Consulta: 13 juny 2018].
* ↑ (anglès)«Lancashire M-Z». The Domesday Book Online. [Consulta: 13 juny 2018].
# Rombies-et-Marchipont

Rombies-et-Marchipont és un municipi francès, situat a la regió dels Alts de França, al departament del Nord. L'any 2006 tenia 608 habitants. Limita al nord amb Quarouble, al nord-est amb Quiévrechain, a l'est amb Honnelles, al sud amb Sebourg, al sud-oest amb Estreux i a l'oest amb Onnaing.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 454 | 484 | 463 | 575 | 613 | 569 | 608 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Guy Huart | |
# Rossville (Geòrgia)

Rossville és una població dels Estats Units a l'estat de Geòrgia. Segons el cens del 2000 tenia 3.511 habitants.

## Demografia

Segons el cens del 2000, Rossville tenia 3.511 habitants, 1.507 habitatges, i 955 famílies. La densitat de població era de 753,1 habitants/km².
Dels 1.507 habitatges en un 29,6% hi vivien nens de menys de 18 anys, en un 39,9% hi vivien parelles casades, en un 19% dones solteres, i en un 36,6% no eren unitats familiars. En el 32,6% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,85.
Per edats la població es repartia de la següent manera: un 24,6% tenia menys de 18 anys, un 8,9% entre 18 i 24, un 26,7% entre 25 i 44, un 19,4% de 45 a 60 i un 20,4% 65 anys o més.
L'edat mediana era de 37 anys. Per cada 100 dones de 18 o més anys hi havia 74,5 homes.
La renda mediana per habitatge era de 23.612 $ i la renda mediana per família de 29.423 $. Els homes tenien una renda mediana de 26.346 $ mentre que les dones 21.875 $. La renda per capita de la població era de 14.175 $. Entorn del 16,6% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rossville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Rossville». American Fact Finder. Oficina del Cens dels Estats Units, 12-01-2010.
# Roine-Alps

El Roine-Alps (Rhône-Alpes en francès; Rôno-Arpes en francoprovençal; Ròse-Aups / Ròse-Alps en occità) és una antiga regió de la França europea.
L'1 de gener de 2016, Alvèrnia-Roine-Alps és creada per la fusió de les regions d'Alvèrnia i de Roine-Alps.

## Geografia

Roine-Alps limita amb les regions franceses de Provença – Alps – Costa Blava, Llenguadoc-Rosselló, Alvèrnia, la Borgonya i el Franc Comtat. Així mateix, limita amb els estats d'Itàlia i de Suïssa.
Aquesta regió està formada per 8 departaments i 1 metròpoli, que es detallen a continuació:
* Ain (01)
* Alta Savoia (74)
* Ardecha (07)
* Droma (26)
* Isèra (38)
* Loira (42)
* Roine (69)
* Savoia (73)
* Metròpoli de Lió (69)

## Economia

L'economia de Roine-Alps és una de les més dinàmiques de França. Dins del sector primari, destaquen la producció de vi, la de formatge a les regions muntanyenques i la de fruita a la vall del riu Roine. A Roine-Alps es produeixen diferents vins amb denominació d'origen com ara el Beaujolais, el Côtes-du-Rhône i el Savoie.
Pel que fa al sector secundari, a l'àrea metropolitana de Lió s'hi concentren la indústria tèxtil, la mecànica, la farmacèutica i la química. Per la seva banda, la conurbació de Grenoble està especialitzada en electrònica i microtecnologia. Així mateix, al municipi de Pèiralata (Droma), es troba una de les factories d'enriquiment d'urani més importants del món.
La regió de Roine-Alps també destaca pel turisme, especialment pels seus balnearis i per les seves estacions d'esquí.

## Demografia

Roine-Alps és la segona regió més poblada de França, per darrere de l'Illa de França. El repartiment de la població sobre el territori és força desigual. Gairebé la meitat de la població viu a les tres principals àrees urbanes (Lió, Grenoble i Sant-Etiève), mentre que els departaments meridionals són poc poblats, com és el cas del departament d'Ardecha, amb només 299.000 habitants. La població regional coneix actualment un creixement sostingut. Ara bé, el departament de Loira ha vist disminuir la seva població des de 1990.

## Política

El president de la regió és el socialista Jean-Jack Queyranne entre 2004 i 2015.
La coalició progressista que va encapçalar Jean-Jack Queyranne estava formada pel Partit Socialista, el Partit Comunista Francès, Els Verds i el Partit Radical d'Esquerra. Aquesta coalició va obtenir, a la segona volta de les eleccions regionals, el 46,50% dels vots i 94 dels 157 escons que formen el Consell Regional de Roine-Alps.
La llista de Jean-Jack Queyranne va ser la més votada a set dels vuit departaments de la regió. Només al departament de l'Alta Savoia la coalició formada per la UMP i la Unió per a la Democràcia Francesa (UDF) va aconseguir la victòria.
La coalició UMP-UDF, encapçalada per la presidenta sortint, Anne-Marie Comparini, de la UDF, va aconseguir el 38,23% dels vots emesos a la segona volta i 45 escons.
La llista del Front Nacional va ser la menys votada amb un 15,28% i 18 escons.

## Referències

* ↑ «Roine-Alps». Gran Enciclopèdia Catalana. Barcelona: Grup Enciclopèdia Catalana.
# Roine (departament)

El Roine (69) (en francès Rhône) és un departament francès situat a la regió d'Alvèrnia-Roine-Alps.

## Geografia

El Roine limita amb els departaments de Ain, Isèra, Loira, Saona i Loira i amb la metròpoli de Lió.
El territori departamental està dividit en 13 cantons i 218 comunes.
El punt més alt és el mont Saint-Rigaud (1 009 m).

## Vegeu també

* Llista de municipis del Roine
* Llista de Cantons del Roine
* Consell departamental del Roine

## Enllaços externs

* Prefectura (francès)
* Consell departamental Arxivat 2014-12-16 a Wayback Machine. (francès)